ڪروشيا

ڪروئيشيا(, )، جنھن جو سرڪاري نالو ريپبلڪ آف ڪروئيشيا آھي،ڏکڻ اوڀر يورپ ۾ واقع هڪ ملڪ آهي جنھن جون حدون اتر-اولھ ۾ سلووينيا, اتر-اوڀر ۾ ھنگري، اوڀر ۾ سربيا، ڏکڻ-اوڀر ۾ بوسنيا ۽ ھرزگوينه ۽ مونٽي نيگرو ۽ اٽلي واري بحري سرحد سان ملن ٿيون. ھن ملڪ جي گاديءَ جو هنڌ زغرب شھر آھي جيڪو ملڪ جو انتظامي علائقو پڻ آھي جنھن ۾ 20 ڪائونٽيون واقع آھن. ڪروئيشيا جي پکيڙ 56594 چورس ڪلوميٽر آهي ۽ آبادي 4،28،00،000 اٿس جيڪا اڪثريت ۾ رومن ڪيٿولڪ مذھب سان تعلق رکندڙ آهي.

تاريخ 
ڪروئيشيا لاءِ چيو وڃي ٿو ته پٿر جي دؤر کان وٺي آباد هو. ھن علائقي ۾ ڪروٽ نسل جا ماڻهو ڇھين صدي عيسويءَ ۾ آيا جن اتي نائين صدي عيسويءَ تائين ٻہ ڊچيون وسايون. ان کي 7 جون 879ع ۾ ڊيوڪ برانيمر جي حاڪميت ۾ ھڪ خودمختيار رياست طور مڃتا ملي. 925ع ۾ ٽوميسلاف ھن ڪروئيشيا جو پھريون بادشاھ ٿيو جنھن جو خاندان ٻہ سؤ سالن تائين حاڪم رھيو. 1102ع ۾ ھي ملڪ ھنگري جي بادشاھت جو حصو ٿي ويو. 1527 کان ڪروئيشيا ۽ خلافت عثمانيه جي وچ ۾ ڊگھي جنگ جو آغاز ٿيو جيڪا 100 سالن تائين جاري رھي. ڪروئيشيائي پارليامينٽ فرڊيننڊ پھرين کي تخت تي ويھاريو. آڪٽوبر 1918ع ۾ پھرين جنگ عظيم جي پوئين دور ۾ زغرب ۾ سلوويني، ڪروٽ ۽ سربيائي رياست آسٽرو-ھنگري ايمپائر کان آزادي جو اعلان ڪري ڇڏيو ۽ ڊسمبر 1918ع ۾ ڪنگڊم آف يوگوسلاويا جي قيام جو اعلان ڪيو ويو.

حوالا

زمرو:ملڪ
زمرو:ڪروشيا
زمرو:يورپي ملڪ
زمرو:بلقان جا ملڪ
زمرو:ڏاکڻي يورپ جا ملڪ
زمرو:گڏيل قومن جا ڀاتي ملڪ
زمرو:يورپي اتحاد جا رڪن ملڪ
زمرو:1991 ۾ ٺاهيل رياستون ۽ علائقا